rlitschk/wikidir huggingface dataset:
Die Drizäh Alten Ort si sälli Kantön vo der Schwiiz gsi, wo vo 1513, em Johr vom Biidritt vo Appezäll, bis 1798, em Afang vo der Helvetik, die Alti Eidgenosseschaft bildet hai. Die drizäh Ort si gsi: (D Reihefolg entspricht der draditionelle Zellig. In Chlammere d Johreszahl vom Biidritt.) Land Uri (1291) Land Schwyz (1291) Land Underwalde (Ob- und Nidwalde) (1291) Stadt Luzärn (1332) Stadt Züri (1351) Stadt und Land Zug (1352) Stadt und Republik Bärn (1353) Land Glarus (1352/86) Stadt Solodurn (1481), sit 1353 Zuegwandte Ort Stadt Freiburg (1481), sit 1454 Zuegwandte Ort Stadt Schaffhuuse (1501), sit 1454 Zuegewandte Ort Stadt Basel (1501) Land Appezäll (1513), sit 1411 Zuegwandte Ort Nit mitzehlt si sälli Deil vo der Eidgenosseschaft, wo nit gliichberächtigt gsi si, nämlig die zuegwandten Ort, d Unterdanegebiet vo de einzelne Ort und die gemeine Herrschafte. Alti Eidgenosseschaft Die Acht Alten Ort
S Neogen isch s oberscht un gegewärtig chronostratigrafisch Syschtem un di jingscht geochronologisch Period vum Känozoikum. S het vor (23,03 Millione Johr aagfange un het vor 2,588 Millione Johr ufghert mit em Aafang vum Quartär. S Neogen isch gchännzeichnet dur d Entwicklig vu dr Vegel un dr Suger bis hii zum hitige Mänsch. Zwische dr Kontinänt Nord- un Sidamerika het sich e Landbruck bildet un zwische däne Kontinänt het e Uusdusch vu dr Dierwält aagfange. S isch zuen ere langsame klimatische Abchielig chuu bis hii zum Yyszytalter vum Pleistozän im jingere Neogen. S Holozän isch di oberscht Stapfle vum Neogen un bezeichnet mit eme geologische Begriff d Zyt, wu mir hite läbe. Um di wisseschaftli Feschtsetzig vum Ändpunkt vum Neogen het s e Ussenandersetzig gee zwische dr „Internationale Stratigrafische Kommission“ (ICS) un dr „International Union for Quaternary Research“ (INQUA). In dr vorige Yydeilig isch s Neogen bis in di hitig Gegewart gange. Noch ere Forderig vu dr Quartärgeologe, wu sich in dr INQUA zämmegschlosse hän, sott s Neogen nit bis in di hitig Gegewart goh, derfir aber mit em Änd vum Zancleum vor rund 2,6 Millione ufhere. Doderfir sott s Syschtem vum Quartär scho mit em Gelasium aafange. Im Juni
Dr Berthold I. vu Zährige (* um 1000; † 6. Novämber 1078 z Weile an dr Teck), gnännt dr Bärtig, isch Herzog vu Kärnte vu 1061 bis 1077 un Markgrof vu Verona gsi. Dr Berthold, wu wahrschyns vu dr Mueter ihre Syte här mit dr Staufer verwandt gsi isch, isch Grof in verschidene Herrschaftsbiet gsi wie dr Ortenau, em Thurgau, em Bryysgau un uf dr Boor un dodermit ein vu dr yyflussryychschte Grofe im Herzogtum Schwobe. Dr Heinrich III. het syym Barteigänger Berthold derno au di dertig Herzogwird versproche gha. Em Heinrich syy Wittfrau, d Agnes vu Poitou het anne 1057 aber dr Rudolf vu Ryyfälde mit em Herzogtum belähnt, het aber versproche, dr Berthold z belähne, wänn s negscht Herzotgtum frej wurd. Em Berthold syy Verzicht uf syy Aaspruch isch schließli mit em Titel vum „Herzog vu Kärnte“ un däm vum „Markgrof vu Verona“ belohnt wore, doderdur sin d Zähriger in dr Hochadel ufgstige. As Landfrämde het dr Berthold aber wie syy Vorgänger Konrad III. Schwirigkeite gha, d Rächt us däne Titel z Kärnte un z Verona au durzsetze. Är het sich sälte in syym Herzotum ufghalte, di datsächli Macht, vor allem in dr sidlige Kärntner Landesdeil, isch vum
1901 bis 1910 · 1911 bis 1920 · 1921 bis 1930 · 1931 bis 1940 · 1941 bis 1950 · 1951 bis 1960 · 1961 bis 1970 · 1971 bis 1980 · 1981 bis 1990 · 1991 bis 2000 · 2001 bis 2010 · 2011 bis 2020 · 2021 bis 2030 1901 bis 1910 · 1911 bis 1920 · 1921 bis 1930 · 1931 bis 1940 · 1941 bis 1950 · 1951 bis 1960 · 1961 bis 1970 · 1971 bis 1980 · 1981 bis 1990 · 1991 bis 2000 · 2001 bis 2010 · 2011 bis 2020 · 2021 bis 2030 Offizielli Site vom Fridesnobelpriis (englisch) de Fridesnobelpriis im Nobel e-museum (englisch) Liste vo de Fridesnobelpriisträger (englisch) Informatione vom Tütsche Historische Museum zom Fridesnobelpriis Die Date zu de Priisträger entsprechet a de Agoobe uf de offizielle Internetpräsenze vo de Nobelpriisstiftig. s Land werd aggee noch de Aagoob vo nobelprize.org. Land und Nationalität vom Geehrte chönet verschide sii. Bis 1990 isch uf e Bigründig verzichtet wore. Drum werd bi de früenrige Priisträger d Tätigkait aaggee. Aagoobe gmääss vo offizielle Liste vo de Nobelstiftig. De Albert Schweitzer isch z Kaysersberg im Elsiss uf d Welt cho, wo dozmol zu Tütschland ghöt
Dr Berthold II. vu Zährige (* um 1050; † 12. April 1111) isch Herzog vu Schwobe un vu Zährige gsi. Dr Berthold het zerscht wie syy Vater Berthold I. dr Rudolf vu Ryyfälde unterstitzt, wäge däm het dr Chenig Heinrich IV. dr Zähriger wie au dr Ryyfäldener anne 1077 ihri Titel un Bsitzige ewäggnuu. Wu dr Berthold noch em Dod vu syym Vater 1078 dr Noofolger vu sällem wore isch, het er uf s Herzogtum Schwobe au nume ne nominälle Aaspruch. Di eigetli Macht im Herzogtum hän wyter verschideni, vu dr Saliechenig yygsetzti Adligi uusgiebt. Anne 1079 het dr Berthold II. d Dochter vum Rudolf ghyrote, d Agnes vu Ryyfälde. Zue Ussenandersetzige im Inveschtiturstryt isch s vor allem mit andere regionale Machthaber chuu, em Herzog Friedrich vu Staufe un dr Bischef vu Basel un Stroßbeg. Drotz ass d Verhältnis zwische dr Chenigs- un Papschtdreje im Sidwschte vum Ryych zytwyys polarisiert gsi sin, isch s wider zuen ere regionale Beruejig chuu. Dr Berthold II. isch zem Byschpel anne 1087 as Zyyg vun eme Landdusch ufdrätte, wu dr Basler Bischof dra bedeiligt gsi isch. Zue Spannige isch s wider ab 1090. In däm Johr isch dr Berthold vu Ryyfälde gstorbe, dr Suhn
Dr Berthold III. vu Zährige (* um 1085; † 3. Mai 1122 bi Molse) isch Herzog vu Zährige gsi. Anne 1120 het dr Berthold d Stadt Fryybeg grindet. Dr Berthold III. het anne 1111 d Regäntschaft vu syy Vater Berthold II. ibernuu. Är het dr Chaiser Heinrich V. unterstitzt un het e wichtige Yydrag gleischtet zum Wormser Konkordat 1122. Är isch in ere Fehde gege d Stadt Molse gstorbe. Syy Brueder Konrad het derno d Herrschaft ibernuu. Dr Berthold III. isch ghyrote gsi mit dr Sofie vu Bayern, ere Dochter vum Heinrich em Schwarze. Z Fryybeg sin di zäntral Bertoldstroß un dr Bertholdsbrunne no ihm gnännt. Ulrich Parlow: Die Zähringer. Kommentierte Quellendokumentation zu einem südwestdeutschen Herzogsgeschlecht des hohen Mittelalters (=Veröffentlichungen der Kommission für geschichtliche Landeskunde in Baden-Württemberg, Reihe A, Bd. 50). Stuttgart, Kohlhammer, 1999, S. 125-156, Reg. 180-231. Gerd Tellenbach: Berthold III., Herzog von Zähringen. In: Neue Deutsche Biographie (NDB). Band 2, Duncker & Humblot, Berlin 1955, ISBN 3-428-00183-4, S. 160. Georg von Wyß: Bertold III., Herzog von Zähringen. In: Allgemeine Deutsche Biographie (ADB). Band 2, Duncker & Humblot, Leipzig 1875, S. 537 f. genealogie-mittelalter.de Normdate: GND: 133927148 | VIAF: 8590336
Dr Christoph Ahlhaus (* 28. Augschte 1969 z Heidelberg) isch e dytsche Bolitiker (CDU). Är isch vum 25. Augschte 2010 bis zum 7. März 2011 Erschte Burgermeischter vu dr Frejen un Hansestadt Hamburg im schwarz-griene Senat gsii. Dr Christoph Ahlhaus isch z Heidelberg ufgwagse. Vu 1988 bis 1990 het er e Uusbildig zum Bankchaufmann absolviert, derno het er ab 1990 Jura studiert an dr Universitete Heidelberg, Berlin un München. 1998 het er e drejmonetig Ergänzigsstudium im Ramme vum Rächtsreferändariat an dr Dytsche Hochschuel fir Verwaltigswisseschafte z Speyer gmacht. 1999 het er d Zuelassig as Rächtsaawalt iberchuu. Dr Ahlhaus isch noch em Abschluss vu syym Studium Konkneipant vu dr schlagende Verbindig „Turnerschaft Ghibellinia zu Heidelberg“ im Dachverband Coburger Convent gsi. Syt Mai 2006 isch er ghyrote mit dr Simone Ahlhaus, geboreni Götz dr Leiteri fir Lizänzmarketing bim Immobilieunternämme Dahler & Company GmbH. Dr Christoph Ahlhaus isch syter anne 1985 Mitglid in dr CDU. Bis 2001 isch er z Heidelberg Vorsitzende viu dr CDU im Stadtbezirksverband Altstadt/Schlierbach gsi un stellverdrättende Vorsitzende vum Chreisverbands Heidelberg. Vu 2001 bis 2006 isch er Landesgschäftsfierer vu dr CDU Hamburg gsi. Vu März 2004 bis März 2006 isch er Mitglid vu dr Hamburgische Burgerschaft gsi, as Burgerschaftsmitglid
Facebook isch e Websyte zum Bilde un Unterhalte vu soziale Netzwärch, wu vu dr Firma Facebook Inc. mit Sitz im kalifornische Palo Alto bedribe wird. De Name chunt vom änglischi Wort für d Johrbiecher mit de Gsichter vu dr Studänte, wo vil amerikanischi Colleges produziere. Di greschte Aadeilseigner sin 2012 no dr Schwyzer Handelszeitung dr Mark Zuckerberg (28,2 %), Accel Partners (10 %), dr Dustin Moskovitz (7,6 %),d Mail.ru Group (5,4 %), dr Eduardo Saverin (4 %), dr Sean Parker (4 %), dr Peter Thiel (2,5 %), d Sheryl Sandberg (1,8 %), Microsoft (1,5 %) un Greylock Partners gsii. Im dritte Quartal 2015 het d Plattform no eigene Aagabe wältwyt 1,5 Milliarde aktivi Nutzer gha. Jede Benutzer het e Profilsyte, wun er sich druf cha vorstelle un Foto oder Video cha uffelade. Uf dr Pinnwand vum Profil chenne Bsuecher effetli sichtbari Nochrichte hinterloo oder Notize/Blog vereffetlige. Alternativ zue effetlige Nochrichte chenne sich Benutzer persenlgi Nochrichte schicke oder tschätte. Frynd chenne zue Gruppe oder Event yyglade wäre. Facebook het derzue au no ne Märtblatz, wu Benutzer Chleiaazeige chenne ufgee un bschaue. Dur e Beobachtigslischt wird mer iber Nejs informiert, z. B. neji Pinnwandyydreg uf dr Profilsyte vu Frynd. D Benutzer uf
Dr Konrad I. vu Zährige (* um 1090; † 8. Jänner 1152 z Konschtanz) isch Herzog vu Zährige gsi un ab 1127 Rektor vu Burgund. Är het anne 1120 zämme mit syym Brueder Berthold III.s Stadträcht an Fryybeg vergee. Dr Konrad isch noch em Dod vu syym Brueder Berthold III.anne 1122 Herzog vu Zährige wore. Är het si di meischt Zyt vu syym Läbe gege d Machtuusbreitig vu dr Staufer gstellt un het si doderzue mit dr Welfe verbindet. Anne 1127 isch er in e Ussenandersetzig mit em Rainald vu Burgund grote, wel beedi Aaspruch gstellt hän uf di burgundische Besitzige vu s Konrads Näffe Wilhelm vu Burgund, wu umbrocht woren isch. Doderby het dr Zähriger vu dr Situazion brofitiert, wu dr dytsch Chenig din gsi isch: wel dr Lothar III. Unterstitzig brucht het gege d Staufer, syyni Rivale, isch er fir d Aasprich vum Konrad yydrätte. Die vu dr Gegesyte het er abglähnt mit dr umstrittene Begrindig, dr Rainald sej syyre Verbflichtig zur Aawäseheit am Hof nit noochuu. Glyychzytig het er an dr Konrad dr Titel vun eme Rektor vu Burgund vergee, e Art cheniglige Stellverdrätter. Wu dr Konrad III. anne 1138 d Chenigschrone un dodermit d Macht ergriffe
D Clementia vu Zährige († um 1167) isch vu 1147 bis 1162 d Frau vum Heinrich em Leeb gsi. Si isch d Dochter gsi vum Konrad I. vu Zährige un dr Clementia vu Luxemburg-Namur. Ihi Hochzyt mit em Welf Heinrich isch e bolitischi Machtdemonschtrazion vu dr Zähriger gege d Staufer gsi un het dr Feschtigung vu dr Machtgrundlag vu dr Zähriger dient. Dr staufisch Chaiser Friedrich Barbarossa het wäge däm gege die Eh kämpft mit em Argumänt, ass d Clementia un dr Heinrich z noo verwandt seje un het des Ziil au anne 1162 erreicht. Us dr Eh mit em Heinrich sin zue däm Zytpunkt scho drej Chinder fiirigange: Gertrud (* no 1150; † 1196). ∞I 1166 Herzog Friedrich IV. vu Schwobe (* um 1144; † 1167). ∞II 1176 Chenig Knut VI. vu Dänemark (* 1162/1163; † 1202) Heinrich († frie) Richenza († frie) In ere zwoote Eh het d Clementia dr Grof Humbert III. vu Maurienne ghyrote. Des isch däm syy dritt Eh gsi un isch chinderlos blibe. Commons: Clemenza of Zähringen – Sammlig vo Multimediadateie Hans Prutz: Clementia. In: Allgemeine Deutsche Biographie (ADB). Band 4, Duncker & Humblot, Leipzig 1876, S. 321. Normdate: GND: 135881919 | VIAF: 80322979
Adalbert I. vu Teck, au Adalbert vu Zährige, (* um 1135; † um 1195), isch e Suhn vum Konrad vu Zährige un dr Clementia vu Luxemburg-Namur gsi. Dr Adalbert het di zährigische Bsitzige um d Burg Teck bi Aue gerbt. Noch em Dod vu syym Brueder Berthold IV. het er sich anne 1187 s erscht Mol Herzog vu Teck gnännt un het dodermit d Linie vu dr Herzeg vu Teck grindet, wu s bis 1439 gee het. Syy Suhn isch dr Adalbert II. gsi. Rolf Götz: Die Herzöge von Teck. Kirchheim unter Teck 2009, ISBN 978-3-925589-49-2 Rolf Götz: Wege und Irrwege frühzeitlicher Historiographie. Ostfildern, Jan Thorbecke Verlag, 2007, ISBN 978-3-7995-5508-1 Tobias Weller: Die Heiratspolitik des deutschen Hochadels im 12. Jahrhundert. Köln, Böhlau Verlag, 2004, ISBN 3-412-11104-X genealogie-mittelalter.de Normdate: GND: 136203817 | VIAF: 80589178
Friedrich Schiller – Der Triumph eines Genies isch a deitschr Schbiilfilm vom Regisseur Herbert Maisch us-em Johr 1940, wo d Jugendjohr vo deam Dichtr behandlet. D Ussa-Ufnahma send z Stuegert beim Schloss Solitude, uf dr Feschdong Hoha-Aschberg ond en Ulm dreht worra. S erscht Mol ens Kino komma isch der Film am 13. Novembr 1940 em Universum en Stuegert.. Dr Herzog Karl Eígen vo Wirdaberg isch vôrna a Schbitzbua ond henda a Scheißkerle. Ganze Regimentr vorkauft’r fir an Haufa Golddukada an andre Lendr, wo se als Soldada fir fremde Herrscher en Kriag ziaga miaßet. Kurz ond guad: r isch a furchtbarer Tyrann. Sobald oinr vo seine Ondrtana gega-nen ufmuckt, lôôt’r-en uf da Hoha-Aschberg brenga ond en Kedda lega. Em Herzog sei ganzr Stolz ischt sei „Milidär-Akademii“, wo d Seh vom Adl, vo Beamte ond vo ôgsehne Birgr wia Leiboigene vom Herzog a strenga Ausbildong vrpasst kriaget. Drom isch dui Akademii fir de meischde „Karlsschialer“ a Graus, so au fir da Fritz Schiller. Der abr glaubt, dui Zuucht bald hendr sich zo han ond freit sich uf sei Entlassong. Dr Herzog hot a Vorheltnis mit dr Reichsgräfe Franziska von Hohenheim. A dera ihrem Geburtsdag sollet emma feschtlicha Rahma an de ferdige
Dr Berthold IV. vu Zährige (* um 1125; † 8. Dezämber 1186) isch e Herzog vu Zährige un e Herzog vu Burgund gsi. Er het unter anderem Friburg im Üechtland un Neieburg grindet. Dr Berthold isch e Suhn vum Konrad vu Zährige un dr Clementia vu Luxemburg-Namur gsi. Anne 1152 isch er noch em Dod vu syym Vater Herzog vu Zährige un Herzog vu Burgund wore. Dur d Hyrot vum Friedrich Barbarossa mit dr Beatrix vu Burgund anne 1156 isch d Herzogswird vu Burgund aber verlore gange. Dr Berthold het as Uusglyych derfir dr Titel vun eme rectors burgundiae un d Vogteirächt iber Gämf, Lausanne un Sitte iberchuu. Anne 1173 het er noch em Uusstärbe vu dr Lenzburger d Vogtei iber Züri iberchuu. Syy Gegnerschaft zum Friedrich vu Rothenburg, em Herzog vu Schwobe, het e derzue brocht, uf dr Syte vum Welf VI. in dr Dibenger Fehde (1164−1166) z kämpfe. In ere Fehde mit dr Zollere het er anne 1175 d Burg Firschteberg eroberet. Dr Berthold het (villicht) zweimol ghyrote. Syy erschti Frau isch d Heilwig vu Froburg († vor 1183) gsi, e Dochter vum Grof Hermann vu Froburg. Mit ihre het dr Berthold drej Chinder gha: Berthold V., dr
D Quickmail AG isch ä Schwitzer Briäfdiänschtleistigsunternäme mit Sitz z San Gallä. Si isch ä Tochterunternäme vo dä MS Direct Group AG vo San Gallä. D Quickmail isch im Auguscht 2009 gründät wordä. Si isch s erscht privatä Unternäme wo i dä Schwitz adressierti Briäf beförderät. D Zuästellig vo dä Briäf isch im November 2009 i dä Kantön San Gallä, Appäzäll Innerroodä und Usserroodä ufgno wordä. Sit äm Januar 2010 stellt d Quickmail im Kanton Thurgau und sit äm Mai 2010 au i dä Region Winterthur Briäf zuä. D Kundä vo dä Quickmail sind gschäftlichi Absender, vor alläm Versandhüser, Verläg und Einzelhandelskettä. D Quickmail stellt hauptsächlich adressierti Mailings, Katalög und Zitschriftä zuä. Di physisch Sortierig und d Identifizierig vo dä dur Quickmail beförderätä Sendigä erfolgt dur d Quickleitzahl. Diä enthaltät im Gägäsatz zu dä Poschtleitzahl logistischi Informationä übers Zuästellgebiät und d Gangfolgenummerä. Zudäm beinhaltät si ä Identnummerä, mit därä jedi Sendig identifiziert werdä cha und dä Wäg dur d Beförderigskettä novollzogä werdä cha. D Quickmail hät sit em Oktober 2009 d Konzession für d Beförderig vo dä Brief und dä Paket ab 50 Gramm. Website vu de Quickmail AG Über Quickmail – Zahlen uf quickmail-ag.ch abgruefen am 21. Jänner 2018
Mit Ungarischi Minderheite (uff Ungarisch határon túli magyarok ‚Ungare äne vu de Gränze‘) sin Aaghörigi vo de ungarische Volchsgruppe (also Mänsche wo Ungarisch schwätze un/oder sich als Ungarn bezeichne) gmeint, wo usserhalb vo Ungarn läbe. Vor 1920 hen praktisch alli Ungarn innerhalb vum Chönigrych Ungarn gläbt, wo si öbe d Hälfti vo de Bevölcherig gstellt hen. Nooch 1920, noch em Verdrag vu Trianon, hät sich s Territorium vu Ungarn uff de mittler Deil vum Karpatebecke begränzt. Öbe e Drittel vo de Ungarn hen jetz usserhalb vo Ungarn gläbt, derwyyl in Ungarn numme no 7,9% zue andri Volchsgruppe ghört hen. Hüt läbe öbe 2,5 Millione Ungarn usserhalb vum ungarische Staat, un zwar vorallem z Östriich, de Slowakei, de Ukraiine, Rumänie, Serbie, Kroatie un Slowenie. Di ungarischi Verfassig lègt fest, dass d'Republiik Ungarn sich für s Schicksal vu de Ungare äne vu de Gränze verantwortlig fiehlt un d'Pfläg vu ihre Kontakt zu Ungarn unterstützt. In de Ussebolitiik fiehrt d'Frog vu de ungarische Minderheite vor allem dört zu Komflikt zwüsche Ungarn un em jewiilige Land, wu d'Ungare in größerer Zahl läbe (Slowakei, Rumänie, Serbie). In alle Länder hänn d'Minderheite bedütendi boliitischi Institutione un Partäie iigrichtet. Di demographischi Grössi vo de ungarische Minderheite cha
Dr Volker Bouffier (* 18. Dezämber 1951 z Gießen) isch e dytsche Bolitiker (CDU). Är isch vu 2010 bis 2022 Hessische Minischterbresidänt gsii. Syt Juni 2010 isch er derzue Landesvorsitzende vu dr hessische CDU. Dervor isch er vu 1999 bis 2010 z Hesse Minischter vum Innere un fir Sport gsi. Noch em Abitur 1970 an dr Herderschuel z Gießen het dr Bouffier e Studium vu dr Rächtswisseschaft an dr Justus-Liebig-Universität Gießen absolviert, wun er 1975 mit em erschte juristische Staatsexame abgschlosse het. No syym Referendariat het er syy zweit juristische Staatsexame anne 1977 abgleit. Vu 1975 bis 1978 isch er zerscht wisseschaftlige Mitarbeiter am Lehrstuehl fir Effetligs Rächt dr Universität Gießen un derno as Rächtsaawalt zuegloo gsi. Anne 1999 het d Gießener Staatsaawaltschaft geg dr Bouffier ermittlet wäg eme Verdacht uf Barteiverrot. Zwische 1997 un 1999 het dr Bouffier in eme Ehscheidigsverfahre dr Ehmann un speter au däm syy Ehfrau berote. Im Augschte 1999 isch s Ermittligsverfahre yygstellt wore no § 153a vu dr Strofprozässornig gege Zahlig vun ere Gäldbueß vu 8000 DM. Wel s churz dervor e Dräffe zwisch em Oberstaatsaawalt, däm syyne Mitarbeiter un em Staatssekretär im Hessische Justizminischterium gee gha het, het d Opposition im Landdag d
Dr Berthold V. vu Zährige, au Berchthold V. (* um 1160; † 18. Februar 1218 z Fryybeg) isch dr letscht Herzog us dr urspringlige Linie vu dr Zähriger gsi. Dr Berthold V. isch dr Suhn gsi vum Berthold IV. un dr Heilwig vu Froburg. Noch em Dod vu syym Vater anne 1186 isch er Herzog vu Zährige wore. Amm aafang vu syyre Herrschaft het er iber dr burgundische Adel gsigt un het Sidligsbolitik bedribe im hitige Bärner Oberland un im Biet vum Vierwaldstättersee. Är het zem Byschpel Thun uusgwytet un het anne 1191 d Stadt Bärn grindet, wun er zum Mittelpunkt vu syyre Herrschaft uusböue het. Wun er versuecht het s Wallis z erobere, isch syy Heer anne 1211 in dr Schlacht bi Ulriche gschlaa wore. Anne 1198 isch er bi dr Chenigswahl z Köln vun ere Minderheit as Noofolger vum Heinrich VI. gwehlt wore, het aber zuegunschte vum Philipp vu Schwobe verzichtet gege Zuegständnis. Eso het er chenne dr Bsitz vu dr Zähriger in dr Ortenau, im Bryysgau un dr hitige Schwyz feschtige dur dr Erwärb vu Rächt iber s Chloschter Allerheilige, Schaffuse un Brysach. Im Johr 1200 het dr Berthold V. dr erscht Erwyterigsböu vu dr Fryybeger Stadtbfarrchilche
De Michael Maggi [ˈmadʒi] (* 29. September 1807 z Monza; † 1881) isch en italienische Immigrant i de Schwiz gsii. Si Soo, de Julius Maggi, isch de Gründer vo de Maggi-Werch z Kemptthal ZH. Z Züri-Affoltere haisst e Strooss nochem Michael Maggi. De Michael Maggi stammt us de lombardische Stadt Monza (Italie) und isch ane 1828 as politische Flüchtling i d Schwiz cho, won er s Börgerrecht vo Zöri-Affoltere öbercho het. Im Joor 1839 het er z Frauefeld d Noimöli erworbe und ane 1856 d Blaichiwise nebet de Möli samt de Wasserrecht. Ane 1861 het er d Hammermöli im Zörcherische Kemptthal gchauft. Im Joor 1867 hend sini Noofolger d Möli und Wees z Frauefeld a s Underneme Martini, Tanner & Cie. verchauft und de Firmesitz uf Kemptthal verlait. De Michael Maggi het em 30. Mai 1839 d Sophie Esslinger ghüroote, d Töchter vom Zörcher Groossroot Johannes Esslinger. Die het e drüüjöörige Bueb mit i d Ehi broocht und em Michael vier Töchtere und e Bueb gschenkt. Si anzige Soo, de Julius Michael Johannes Maggi het ane 1869 d Hammermöli z Kemptthal öbernoo. Er het de Betriib erwitteret und ase d Maggiwerch is Lebe grueffe. Beat Gnädinger: Frauenfeld: Geschichte einer Stadt
Maggi bizaichnet e Lebesmittelmarke; lueg Maggi e Spiiswürzi; lueg Maggi-Würze e umgangssproochlichi Bizaichnig för de Liebstöckel (Maggi-Chruut) Maggi isch de Familiname vo merere Persone: Baldassare Maggi (~1550−1629), italienische Bumeister Blairo Maggi (* 1956), brasilianische Politiker und Industrielle Giacomo Antonio de Maggi, italienische Bumeister usem Barock Julius Maggi (1846−1912), Schwizer Undernemer und Erfinder Maurren Higa Maggi (* 1976), brasilianischi Liechtathletin Michael Maggi (1807-1881), Schwizer Undernemer us Italie Vincenzo Maggi (1498−1564), italienische Literat und Philosoph
De Ogam (irisch: /ˈɔɣam/ m.), mengisch au Ogham gschribe, isch e Schrift, wo im früene Mittelalter uf de Britische Insle bruucht woren isch, um altirischi Inschrifte z widergee. De Ogam isch vo öppe 360 Inschrifte bikannt, wo maist uf Stai abroocht wore sind. Die vertailet sich uf Irland, d Insle Man, Wales, Devon, Cornwall, und ganz wenigi chömet vo Schottland. Datiert wered di maiste Inschrifte is 4.-9. Joorhundert. Si sind di ältischte Zügnis vom Altirische, bistönd aber fast nume us Näme. I de irische Chlöster hend sich d Mönch gern mit em Ogam bischäftiget. De Ogam bistoot nöd wie anderi Schrifte us Buechstabe oder Zaiche, sondern isch vilmee e verschlüsslets System, wo jede Luut mit am bis föf Strich widergee werd. De ältisti Ogam het 20 Luut underschide, wo i vier Gruppe oder Gschlechter (altirisch: aicme "Gschlecht") iitailt wore sind. Spöter isch e föfti Gruppe (forfeda) dezue cho. Noch em Lebor Ogaim (Ogambuech) isch de Ogam vom irische Gott Ogma mac Elathan erfunde wore. De Ogma, wo drum au athair ogaim »Vatter vomn Ogam« gnennt werd, werd i de Forschig mengisch mitem keltische Gott Ogmios gliichgsetzt. D Etymologii vom Wort Ogam isch nöd gchlärt. De historischi Ursprung vom Ogam isch
Di Britische Insle sind e Inselgruppe im Weste vo Europa. Si bistönd us de Insle Groossbritannie, Irland, Man, Anglesey, Wight, de Hebride, de Shetlandinsle, de Orkade und de Scilly-Insle. Politisch tailt sich hütt d Inselgruppe is Verainigte Königriich (UK) und i d Republik Irland. D Gruppe umfasst öppe 6000 Insle und hend e Flächi vo 315'134 km². Umgee wered die Britische Insle vom Atlantik, de Nordsee und em Ärmelkanal. S Irische Meer degege litt zwöschet Irland und Grossbritannie. Di Britische Insle sind bikannt wege de vile grossartige vorhistorische Megalithbaue, wie Stonehenge. D Noofolger vo de Megalithkultur sind d Kelte gsii, wo vo Gallie her iigwanderet sind. Si hend de südlich und de mittler Tail vo Grossbritannie und au grossi Tail vo Irland bisidlet und di alti vorindoeuropäischi Bivölkerig zruggdrängt. D Römer hend im 1. Johrhundert n. Chr. nume de südlichi und de mittleri Tail vo Grossbritannie is Römische Riich chöne iiglidere. Zum Schutz gege d Stämm z Schottland het de Chaiser Hadrian de 113 km langi Hadrianswall errichte loo, wo quer öber d Insle lauft. Im 5. Jh. sind germanischi Stämm, Sachse, Angle und Jüte iigfale und hend nodisno di keltischi Bivölkerig zruggdrängt. Doch ischnes nöd glunge Cornwall, Wales, Strathclyde,